als_Latn dik_Latn tur_Latn
Luftojeni më fort korrupsionin
Presidentja Atifete Jahjaga kërkon që lufta ndaj korrupsionit dhe krimit të organizuar të intensifikohet.
Politiko
E Premte, 13 Mars 2015 | 12:46
0 Komente.
Presidentja e Kosovës, Atifete Jahjaga, tha se lufta ndaj korrupsionit dhe krimit të organizuar duhet të intensifikohet, për t’i hapur vendit perspektiven ekonomike dhe përparimin në përmbushjen e kritereve në rrugën e integrimeve europiane.
Jahjaga këto komente i bëri gjatë takimi me Kryeministrin Isa Mustafa dhe përfaqësuesve të institucioneve të sigurisë dhe të drejtësisë, thuhet në njoftimin e Presidencës.
“Presidentja e Republikës së Kosovës, zonja Atifete Jahjaga, takoi sot Kryeministrin e Kosovës z. Isa Mustafa, Kryesuesin e Këshillit Gjyqësor z. Enver Peci, u.d. të Kryeprokurorit të Shtetit z. Sylë Hoxha dhe Drejtorin e Policisë së Kosovës z. Shpend Maxhuni, për të diskutuar për hapat e organeve të rendit dhe të ligjit në luftën kundër korrupsionit dhe krimit të organizuar”.
“Presidentja Jahjaga theksoi se lufta kundër korrupsionit dhe krimit të organizuar duhet të intensifikohet dhe të adresohet me urgjencë për t’i hapur Kosovës perspektivën ekonomike dhe përparimin e saj në përmbushjen e reformave për liberalizim të vizave dhe integrim evropian”.
“Takimi i sotëm është pjesë e rekomandimeve të dala nga Këshilli Kombëtar Kundër Korrupsionit për intensifikim të zbatimit të ligjit në këto fusha”, thuhet në njoftim./ Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn